You are here: Home » Content » Lewensorientering Graad 9 » Onderskeid tussen fiksheidspeil en bewegingsvermoe
ONDERSKEID TUSSEN FIKSHEIDSPEIL EN BEWEGINGSVERMOËAktiwiteit 1Om tussen fiksheidspeil en bewegingsvermoë as aanduiders van liggaamlike vermoë te onderskei[LU 4.2, 4.3]Ons gaan in hierdie module na twee aspekte van ons liggame kyk, naamlik ons fiksheidspeil en ons bewegingsvermoë. Fiksheidsvermoë het te make met uithouvermoë, krag en soepelheid. Jy gaan in die volgende aktiwiteit die geleentheid kry om bepaalde oefeninge te doen en na aanleiding daarvan 'n aanduiding van jou fiksheidspeil te kry. Jy sal ook die geleentheid kry om 'n program te ontwikkel om jou fiksheidspeil te verbeter. Daarna sal jy die program kan toepas en uiteindelik die sukses daarvan bepaal.Skryf solank VYF oefeninge neer wat na jou mening geskik sal wees vir die bepaling van jou fiksheidspeil.Skryf nou VYF oefeninge neer wat jy in 'n program vir die verbetering van jou fiksheid sou opneem.Bewegingsvermoë dui op die vermoë om jou liggaam te kan gebruik om iets te doen. Dit behels byvoorbeeld dat jy in 'n rigting kan beweeg, van rigting kan verander, in die rondte kan draai, op en af kan beweeg en terselfdertyd selfs jou arms en bene kan gebruik om iets te doen soos 'n bal gooi, vang of skop, sonder dat jy jou balans verloor.Dink byvoorbeeld aan speletjies wat julle in die laerskool tydens pouses gespeel het, of atletiek en ander sportsoorte: tydens hierdie aktiwiteite stel jy eise aan jou liggaam ten opsigte van bewegingsvermoë.Skryf VYF voorbeelde van aktiwiteite neer wat na jou mening besondere eise met betrekking tot bewegingsvermoë stel.Skryf nou weer eens VYF oefeninge neer wat na jou mening in 'n program vir die ontwikkeling van bewegingsvermoë opgeneem behoort te word.
« Previous module in collection Opleidingsinstansies
Next module in collection » Om jouself in terme van jou fiksheidspeil te assesseer
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 13, 2009 3:45 pm -0500. Add to a lens